Balvu Valsts ģimnāzija

**Balvu Valsts ģimnāzija** ir vispārējās izglītības iestāde, kas atrodas Dārza ielā 2 Balvos. Tās uzdevums ir profesionāla skolēnu sagatavošana dzīvei un tālākizglītībai atbilstošā kultūrvidē.

## Vēsture
thumb|270px|Balvu pilsētas ģimnāzija bijušajā muižas pilī (1936).
Skolas aizsākumi meklējami 1930. gadā, kad bijušajā Balvu muižas pilī Parka ielā 2 tika iesvētīta Balvu pilsētas ģimnāzijas ēka. No 1932. gada līdz 1944. gadam tā darbojās ar nosaukumu Balvu valsts ģimnāzija. Otrā pasaules kara laikā skolas ēkā bija vācu kara hospitālis, kas 1944. gadā tika nodedzināts. 
1944. gadā ģimnāziju pārdēvēja par Balvu vidusskolu, bet 1955. gadā par Balvu 1. vidusskolu, jo tik atvērta Balvu 2. vidusskola ar krievu valodas apmācību. Skola atradās Brīvības ielā 47. Kad 1965. gadā uzcēla jaunu skolas ēku 640 skolēniem Partizānu ielā 16, Balvu 1. vidusskolu apvienoja ar Balvu 2. vidusskolu, agrākās telpas atstājot Balvu pilsētas sākumskolai.

1977. gada 1. septembrī Balvu 1. vidusskola pārcēlās uz ēku Dārza ielā 2. 1997. gadā tika atjaunots skolas vēsturiskais nosaukums - Balvu pilsētas ģimnāzija. 2009. gadā gada skolai piešķīra Valsts ģimnāzijas nosaukumu.

## Izglītības programmas

* pamatizglītības otrā posma (7. – 9.klase) programma (kods 23011111);
* vispārējās vidējās izglītības programma (kods 31016011).

### Skolas direktori
* 1. Aleksandrs Vīksne, 1930-1932
* 2. Gustavs Rāmnieks, 1933-1935
* 3. Frīdrihs Obšteins, 1935-1936
* 4. Augusts Balodis, 1936-1940
* 5. Ciprijans Apšenieks, 1940-1941
* 6. Vilhelms Šmits, 1941-1944
* 7. Pēteris Kivkucāns, 1944-1947
* 8. Nikandrs Pakļenkovs, 1947-1948
* 9. Boriss Baikovs, 1948-1950
* 10. Nadežda Eglīte, 1950-1953
* 11. Antons Strukovskis, 1953-1956
* 12. Elmārs Karlsons, 1956-1963
* 13. Marta Ence, 1963-1965
* 14. Leonards Silovs, 1965-1994
* 15. Domeniks Svarinskis, 1994-1998
* 16. Viktors Šļuncevs, 1998-2011
* 17. Inese Paidere (2011-2022)
* 18. Kristīne Lele (kopš 2022)

## Absolventi
* Guntis Arnicāns, Latvijas Universitātes profesors
* Līga Kozlovska, Saeimas deputāte, ārste
* Inese Laizāne, aktrise un politiķe, Saeimas deputāte 
* Ella Muižarāja, LLU profesore, Mežsaimniecības fakultātes Botānikas katedras vadītāja  
* Sanita Pušpure, Latvijas Nacionālā teātra aktrise
* Vaira Resne, Balvu Tautas teātra režisore
* Jānis Trupovnieks, Saeimas deputāts
* Līga Ivanova, Daugavpils teātra aktrise, režisore

## Ārpusklases nodarbības un interešu pulciņi
Skolas deklarētās vērtības ir — atbildība, cieņa, sadarbība, mērķtiecība.
* Eko pulciņš.
* Basketbola pulciņš.
* Volejbola pulciņš.
* Hip-hop deju pulciņš.
* Balvu Kultūras un atpūtas centra un Balvu Valsts ģimnāzijas apvienotais deju kolektīvs.
* Vokālais ansamblis.
* Balvu Valsts ģimnāzijas jauktais koris.
* Fakultatīvs „Esi līderis!”
* Angļu sarunvalodas pulciņš
* Debašu pulciņš

## Tradīcijas
* Zinību diena
* Skolotāju diena
* Patriotiskie pasākumi
* Ziemassvētku pasākums
* Žetonu vakars
* Pateicības pasākums
* Izlaidumi
* Vecāku dienas

## Dalība starptautiskos projektos
* Izstrādāts, notiek īstenošana Erasmus+ stratēģiskās partnerības projektam "Effective Methods for Strenghtening the Learning Process in Teaching Science".
* Izstrādāts un realizēts Erasmus+ projekts "Inovāciju pilnveide - Eiropas nākotnes globālajam izglītības tīklam".
* Realizēts *Nordplus* projekts ar Veru ģimnāziju.
* Skolā ieviests vienots formas elements – tumši zilas krāsas veste/džemperis/t- krekls/jaciņa ar sudraba diegiem izšūtu pūci un vilku. Zilā krāsa simbolizē piederību, viedumu un domas skaidrību, sudraba pūcīte stāsta par lidojumu, izaugsmi un dzīvesgudrību, bet Balvu vilks atgādina par piederību savam novadam.
* Skolai ir savs muzejs, kura materiāli atrodas četrās telpās. Muzeja vecajās telpās izvietotas ekspozīcijas, kas veltītas skolas vēsturei, skolas absolventiem, represēto balvēniešu piemiņai. Savukārt ceturtā telpa atvēlēta jaunajai digitālajai ekspozīcijai.
* Balvu Valsts ģimnāzijai ir moderns, 2014. gadā renovēts internāts 41 personai.
* Skolā ir datorizēta bibliotēka un lasītava, divas datorklases un sporta bāze.

## Ārējās saites
* Balvu Valsts ģimnāzijas mājaslapa
*